ஹரின் பெர்னாண்டோ

ஹரின் பெர்னான்டோ (Harin Fernando , பிறப்பு: அக்டோபர் 28, 1978), இலங்கை அரசியல்வாதி. இவர் இலங்கை குடியரசின், 7வது நாடாளுமன்றத்திற்கான 2010 பொதுத் தேர்தலில், ஐக்கிய தேசியக் கட்சிசார்பில் பதுளை மாவட்டத்திலிருந்து மக்களால் முதல் தடவையாக நாடாளுமன்றத்திற்குத் தெரிவு செய்யப்பட்டவர். 2014 ஆம் ஆண்டில் ஊவா மாகாணசபைத் தேர்தலில் போட்டியிடுவதற்காக நாடாளுமன்றப் பதவியைத் துறந்தார். மாகாணசபைத் தேர்தலில் அதிகூடிய விருப்பு வாக்குகள் பெற்று ஊவா மாகாண சபை எதிர்க்கட்சித் தலைவரானார். 2015 சனவரி 14 ஆம் நாள் ஊவா மாகாணசபையில் ஐக்கிய தேசியக் கட்சி தனது பெரும்பான்மையை நிரூபித்ததை அடுத்து இவர் ஊவா மாகாண சபையின் முதலமைச்சராக ஆளுநர் நந்தா மெத்தியூவினால் நியமிக்கப்பட்டார். இவர் 2015 செப்டம்பர் 4 அன்று தொலைத்தொடர்பு துறை அமைச்சராக நியமிக்கப்பட்டார்.

உசாத்துணை
 ஹரின் பெர்னான்டோ  

1978 பிறப்புகள்
இலங்கையின் 14வது நாடாளுமன்ற உறுப்பினர்கள்
ஐக்கிய தேசியக் கட்சி அரசியல்வாதிகள்
இலங்கை அரசியல்வாதிகள்
வாழும் நபர்கள்
இலங்கை பௌத்தர்கள்
இலங்கை மாகாண முதலமைச்சர்கள்
பதுளை மாவட்ட நபர்கள்
இருபத்தொராம் நூற்றாண்டு இலங்கை அரசியல்வாதிகள்